钦定古今图书集成/明伦汇编/氏族典/第026卷 > 《王应麟姓氏急就篇》 > 洪懋德
## 钦定古今图书集成/明伦汇编/氏族典/第026卷 > 《王应麟姓氏急就篇》 > 洪懋德

按《湘乡县志》：“懋德，字峻明，至性纯笃，事父尽孝。仕宿
松，以清慎著。丁母艰归，以父老不复仕。矿贼破湘乡
肆掠，蓦入其家，懋德整衣待之，容色无变。贼为摄息，
屏迹无所犯。贼退，人皆怪之，以叩其故。懋德曰：‘此亦
自率吾常耳。吾不见有贼，贼固不吾害也’。”